CELEX: 62020CN0136
Language: et
Date: 2020-03-12 00:00:00
Title: Kohtuasi C-136/20: Eelotsusetaotlus, mille on esitanud Zalaegerszegi Járásbíróság (Ungari) 12. märtsil 2020 – kriminaalmenetlus järgmise isiku vastu: LU

29.6.2020   
            
            
               ET
            
            
               Euroopa Liidu Teataja
            
            
               C 215/21
            
         
      Eelotsusetaotlus, mille on esitanud Zalaegerszegi Járásbíróság (Ungari) 12. märtsil 2020 – kriminaalmenetlus järgmise isiku vastu: LU
      (Kohtuasi C-136/20)
      (2020/C 215/26)
      Kohtumenetluse keel: ungari
      
         Eelotsusetaotluse esitanud kohus
      
      Zalaegerszegi Járásbíróság
      
         Põhikohtuasja kriminaalmenetluse pool
      
      LU
      
         Eelotsuse küsimused
      
      
                  1.
               
               
                  Kas Euroopa Liidu Nõukogu raamotsuse 2005/214/JSK (1) rahaliste karistuste vastastikuse tunnustamise põhimõtte kohaldamise kohta artikli 5 lõikes 1 sätestatud normi tuleb tõlgendada nii, et kui otsuse teinud liikmesriik viitab mõnele selles sättes loetletud käitumisviisidest, ei ole täidesaatva liikmesriigi asutusel mingit täiendavat kaalutlusruumi täitmisest keeldumiseks ning ta peab [karistuse määramise otsuse] täitma?
               
            
                  2.
               
               
                  Kas juhul, kui vastus eelmisele küsimusele on eitav, võib täidesaatva liikmesriigi asutus asuda seisukohale, et otsuse teinud liikmesriigi otsuses märgitud käitumine ei vasta nimekirjas kirjeldatud käitumisele?
               
            
         (1)  ELT 2005, L 76, lk 16.